Su calvariu
 (Ulassa, Pasqua 2005)

Sa rughe unu Simone Cireneu
Cun Cristos ad portadu cun’anelu
Unu e sos ch’ana iscrittu s’Evangelu
El Giuanne su fizu e Zebedeu

Impare a Luca, Marcu, cun Matteu
Chi oe tottugantos s’unu in Chelu
Ca sa Dottrina, cun’amore e zelu,
An preigadu pro su fizu ’e Deu.

Giuanne est predilettu ‘e su Messia,
Apostulu cun’anima cunvinta
Non comente a Giuda Iscariotta

Su ch’at traidu su fizu ‘e Maria
Chi l’at bendidu pro ‘inaris trinta
E l’ana crucifissu in su Golgotta.